stanford-oval/wikipedia huggingface dataset:
זכויות להט"ב במונגוליה
הגנה מפני אפליה

עד לאחרונה, אלימות ואפליה כלפי אנשים להט"ב במונגוליה היו נפוצות למדי ולעיתים קרובות לא דווחו למשטרה. בשנת 2001, אישה לסבית נאנסה, נחטפה ונדקרה על ידי שני גברים. בשנת 2009, קבוצה נאו-נאצית אולטרה לאומנית חטפה שלוש נשים טרנסג'נדריות ותקפה אותן מינית. אף אחד מהפשעים הללו לא דווח למשטרה מחשש הקורבנות לנקמה. בפברואר 2014, נער הומוסקסואל הותקף מינית על ידי קבוצה נאו-נאצית. בעקבות סערה ציבורית מצד חברי קהילת הלהט"ב המונגולית וארגוני חברה אזרחית על רקע ההתקפות, הממשלה הודיעה במאי 2014 כי תשקול חקיקה נגד אפליה כלפי אנשי להט"ב.
ב-3 בדצמבר 2015, הפרלמנט המונגולי אימץ חוק פלילי חדש המכסה פשעי שנאה, כשהסיבות המוגנות כוללות נטייה מינית, זהות מגדרית ומצב בריאותי, מה שהופך את מונגוליה לאחת ממדינות אסיה הראשונות המוגדרות עם רמת הגנה כזו עבור אנשי להט"ב בשטחן. כניסתו של החוק הפלילי תוכננה ל-1 בספטמבר 2016 אך עם זאת, הקבינט החדש שנבחר דחה את התאריך ל-1 ביולי 2017. החל מאוגוסט 2018, מרכז הלהט"ב הכשיר יותר מ-300 שוטרים, תובעים ושופטים עבור הכשרה היכן מדובר בפשעי שנאה נגד קהילת הלהט"ב וכיצד להתמודד איתם כראוי. למרות זאת, דיווחים מקומיים ופעילי להט"ב הצהירו כי המשטרה ממשיכה להתעלם ואינה מתייחסת ברצינות לתלונות על פשעי שנאה, וכי פעמים רבות מתקפות אלו אינן מובילות לעונשים כלפי התוקפים.
הגנה מפני אפליה > תוכניות לימודים בבתי ספר

תוכנית הלימודים של מונגוליה שהוצגה בשנת 1998 כוללת דיון בנושאי להט"ב ובריאות מינית, אם כי מורים הוגדרו כמי שיכולים לבחור אם לכסות הצגת מידע בנושאים אלו.
זהות מגדרית

תיקון שנעשה ביוני 2009 לסעיף 20 (1) לחוק הרישום האזרחי (מונגולית: Улсын бүртгэлийн ерөнхий хууль) מאפשר לאנשים טרנסג'נדרים לשנות את מגדרם החוקי בתעודות לידה או בתעודות זיהוי אזרחיות לאחר ניתוח לשינוי מין. דברי שנאה על בסיס זהות מגדרית מוגדרים כמחוץ לחוק מאז 2017 כמו כן פשעים המבוצעים על בסיס זהותו המגדרית של הקורבן, המכונה פשעי שנאה, מובילים לעונשים משפטיים נוספים.
תנאי מחיה

בשנת 2009, לאחר יותר מ-10 ניסיונות כושלים, רשמה ממשלת מונגוליה את המרכז הגאה מונגוליה (מונגולית: ЛГБТ төв), כארגון זכויות האדם הנוגע לזכויות להט"ב היחיד במדינה לאחר שבתחילה סירבה סוכנות רישום המדינה לרשום את הארגון מבטענה כי הוא "מתנגש עם המנהגים והמסורות המונגוליות ויש לו פוטנציאל להוות דוגמה לא נכונה לבני נוער ומתבגרים". דו"ח שנערך על ידי מרכז הלהט"ב לשנת 2013 גילה כי למעלה מ-73% מונגולים להט"בים חשבו להתאבד בגלל חוסר קבלה חברתית מצד האוכלוסייה.
היום הבינלאומי נגד הומופוביה, טרנספוביה וביפוביה מצוין במונגוליה מאז 2011, עם אירועים המאורגנים על ידי מרכז הלהט"ב ופעילי זכויות אדם. בשנת 2013, שבוע הגאווה הראשון נערך על ידי חברי הקהילה בשטחי המדינה. מאז 2014, מרכז הלהט"ב מארגן מדי שנה "ימי שוויון וגאווה" לקידום אי-אפליה ושוויון. מצעד הגאווה של 2018 בבירה אולן בטור דווח עם מעל 200 משתתפים בה ישנם מספר ברים הומוסקסואליים. סולונגו בטסוך ידועה במונגוליה כדוגמנית טרנסג'נדרית גלויה, מאפרת ומלכת יופי אשר השתתפה בתחרות מיס יוניברס מונגוליה הארצית בשנת 2018.
קבוצות למען זכויות להט"ב מרובות החלו להימצא במהלך השנים. קבוצת ההומואים הראשונה, טאווילאן (במונגולית: тавилан), נוסדה בשנת 1999 ונרשמה בהצלחה כעמותה, אם כי בשנת 2000 נשלל רישיונה אך המשיכה לפעול באופן לא פורמלי. הארגון הראשון למען נשים לסביות, "MILC", הוקם בדצמבר 2003 בעקבות כישלון מצד מקימי טאווילאן לנסח מחדש את חוקי העזר שלו כך שיכלול תת-קהילות נוספות בתוכנו. הארגון "Zaluus Eruul Mend" הוקם בשנת 2003 כדי להמשיך את עבודת של טאווילאן בנפרד למען מאבק במחלת ה-HIV בקרב אנשי להט"ב.
במונגוליה לא קיימים חסמים דתיים המתנגדים להומוסקסואליות, שכן הדת הדומיננטית, הבודהיזם טיבטי, שותקת בנוגע הומוסקסואליות בעוד הומופוביה נחשבת לסוג של לאומנות. בדצמבר 2018 ערך מרכז הלהט"ב ניסוי חברתי באולן בטר, והציב שלושה אנשי להט"ב (הומו, לסבית וטרנסג'נדר) בצד הרחוב על מנת לבדוק את תגובות העוברים. התגובות המקוונות היו מעורבות, החל מאיומי מוות ועד הערות שליליות לתגובות חיוביות. הסקר קבע כי הציבור מוגדר כמסביר פנים יותר כלפי לסביות וטרנסג'נדרים מאשר כלפי הומוסקסואלים.
תנאי מחיה > האו"ם

מונגוליה ידועה כמדינה אשר תמכה ברפורמות ציוני זכויות להט"ב באו"ם לאורך השנים. בשנת 2011 חתמה על "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" באו"ם הידועה כהצהרת האו"ם בדבר נטייה מינית וזהות מגדרית, וגינתה אלימות ואפליה כלפי קהילת הלהט"ב בעולם. בשנת 2016, תמכה במינויו של מומחה עצמאי מטעם הארגון אשר יזהה גורמים לאלימות ואפליה כלפי אנשי להט"ב ודרכים להגנתם.
טבלת סיכום

| --- | --- |
פעילות הומוסקסואלית חוקית:  (מאז 1993)
גיל הסכמה שווה לזוגות הטרוסקסואלים:  (מאז 1993)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2017)
חוקים נגד אפליה הנוגעים לפשעי שנאה על רקע נטייה מינית או זהות מגדרית:  (מאז 2017)
נישואים חד מיניים:  (איסור חוקתי מאז 1992)
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
אימוץ על ידי יחידים ללא קשר לנטייה מינית: 
להט"בים מוצהרים רשאיים לשרת בצבא:  אין נתונים
זכות לשינוי מגדר בחוק:  (מאז 2009, ניתוח נדרש)
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:  אין נתונים
הערות שוליים

↑  ЛГБТ Төв, ЛГБТ Төв (במונגולית)
↑  Genghis Khan’s constitutional ban on homosexuality revealed, PinkNews - Gay news, reviews and comment from the world's most read lesbian, gay, bisexual, and trans news service, ‏29 באוגוסט 2007 (באנגלית)
1 2 3  Lila Seidman, Inside Mongolia’s Only Gay Bar, Gawker (באנגלית)
↑  Lisa Gardner, Mongolia discrimination, www.aljazeera.com (באנגלית)
↑  Jack Ganbaatar, Growing up gay in Mongolia, Gay Star News, ‏14 במאי 2019 (באנגלית)
↑  Aubrey Menarndt, Mongolian Pride: LGBTQ Activism In One Developing Country, The Establishment, ‏15 באוגוסט 2018 (באנגלית)
1 2  macongolia, Being LGBT in Mongolia, Macongolia: Observations of Mongolia, ‏9 בדצמבר 2018 (באנגלית)
↑  admin, Reports in 2013, The LGBT Centre, ‏30 במאי 2017 (באנגלית)
↑  Mongolia celebrates 6th International Day Against Homophobia, Transphobia and Biphobia | The UB Post, web.archive.org, ‏26 במרץ 2017
↑  Тэгш эрх, бахархал, ЛГБТ Төв, ‏9 במאי 2017 (במונגולית)
↑  Mongolia’s transgender beauty queen refuses to stay hidden, South China Morning Post, ‏27 בדצמבר 2018 (באנגלית)
↑  LGBT Life in Mongolia - GlobalGayz, www.globalgayz.com
↑  Rik Glauert, LGBTI Mongolians ask 'will you hug me?', Gay Star News, ‏12 בדצמבר 2018 (באנגלית)
↑  Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏22 במרץ 2011 (באנגלית)
↑  gogo.mn, Mongolia backs UN watchdog for LGBT rights, gogo.mn (באנגלית)
המשנה למזכיר המדינה של ארצות הברית, ונדי שרמן, מבקרת במרכז הגאה במונגוליה, 2021
יהודה הכהן מסלתון טראב

| --- | --- |

הרב מסלתון טראב בסוף שנות ה-20 של המאה ה-20, מצרים
 לידה:  20 בדצמבר 1871 ח' בטבת ה'תרל"ב דמשק, האימפריה העות'מאנית 
 פטירה:  1 בינואר 1946 (בגיל 74) כ"ח בטבת ה'תש"ו קהיר, מצרים 
 מקום פעילות:  דמשק בסוריה, וקהיר במצרים
 תקופת הפעילות:  ? – 1 בינואר 1946 
 תחומי עיסוק:  אב"ד, מוהל
 רבותיו:  אביו הרב עזרא הכהן מסלתון טראב
 תלמידיו:  הרב יוסף דאנה
 חיבוריו:  וזאת ליהודה, שארית יהודה, ויאמר יהודה, בני יהודה
 
הרב יהודה חיים הכהן מסלתון טראב (1871–1946) היה מוהל, מחבר ספרים ואב בית הדין של קהיר שבמצרים.
ביוגרפיה

נולד ב-20 בדצמבר 1871 (ח' בטבת ה'תרל"ב) בדמשק שבסוריה ללאה ולרב עזרא הכהן מסלתון טראב. בצעירותו למד תורה בהדרכת אביו, וזה האחרון גם דאג לפרנסתו.
בהגיעו לגיל 40 לערך, הוזמן לשמש כאב בית דין בקהיר שבמצרים. מלבד תפקידו הרשמי, אסף סביבו את צעירי הקהילה היהודית ולימדם תורה, וסבב בבתי הכנסת בעיר כדי למסור דרשות. בתקופה הראשונה לכהונתו אף הרבה לבקר בדמשק, ושמר על קשר עם רבני העיר, שהרבו להפנות אליו שאלות שונות בהלכה ובנוגע לקהילה היהודית.
נישא לפרידיה, וילדיו היו: הרב עזרא, שהיה שוחט ומוהל בקהיר, יוסף רחמים, ורפאל. ב-14 בספטמבר 1941 (כ"ב באלול ה'תש"א) נהרגו בנו הבכור עזרא ונכדו הבכור יהודה (כבן 16) בהפצצת כוחות צבא גרמניה על רובע דהאר בקהיר.
כאביו, שימש גם הוא כמוהל, ופנקס הנימולים שניהל שמור בספרייה הלאומית.
הלך לעולמו ב-1 בינואר 1946 (כ"ח בטבת ה'תש"ו). לאחר פטירתו החליפוהו בבית הדין במצרים הרב עובדיה יוסף והרב שלמה קצין.
עם תלמידיו נמנו הרב יוסף דנא, מדייני ודרשני דמשק, ואחיינו, בן אחותו רג'ינה, הרב עזרא הכהן מסלתון טראב, המכונה "חכם עזור".
חיבוריו

וזאת ליהודה – שו"ת
שארית יהודה – שו"ת
קול יהודה – דרושים לשבת הגדול, שבת שובה ושבת זכור, ודרושים לבר מצווה שדרש בדמשק ובקהיר
ויאמר יהודה – דרושים והספדים
בני יהודה – קובץ תשובות, הודפס בשנת ה'תשס"ה
חיבוריו > ספרים שהדפיס

ויעל אליהו – ספרו של סבו, הכולל מחידושיו בדברי הפוסקים, ודרושים, קהיר ה'תרצ"ח
מילי דעזרא – ספרו של אביו, הכולל שו"ת וענייני הלכה, ירושלים ה'תרפ"ד
הערות שוליים

↑  ראו - רבי עזרא הכהן מסלתון טראב – 'חכם עזור', באתר שער בנימין
| --- | --- |
בקרת זהויות :  NLI: 987007513679805171  LCCN: nr96009718  VIAF: 68825822   WorldCat (עם VIAF): 68825822
מקס פארק

מקס פארק (באנגלית: Max Park; נולד ב-28 בנובמבר 2001) הוא ספידקיובר אמריקאי ממוצא קוריאני. הוא אלוף עולם ושיאן עולם.
ביוגרפיה

פארק נולד וגדל בסריטוס, קליפורניה, לשוואן ומיקי פארק. כשהיה בן שנתיים הוא אובחן כאוטיסט והרופאים אמרו שהוא יצטרך עזרה לשארית חייו. היו לו קשיים במוטוריקה עדינה, והקובייה ההונגרית עזרה לו לשלוט בהם. כשהיה בן 10, הוא החל להתחרות בתחרויות ספידקיובינג, וכבר בתחרות השנייה שלו זכה במקום הראשון במקצה 6X6. פארק ופליקס זמדגס היו המוקד של הסרט התיעודי "הספיד-קיוברים" של נטפליקס המתאר את הישגיהם בעולם הספידקיובינג, החברות בינם והתחרותיות בינם.
ביוגרפיה > שיאן עולם

בתחרות שנערכה באפריל 2017 קבע פארק שיא עולם בממוצע מ-5 פתירות של 6.39 שניות. הוא היה הספידקיובר היחיד ששבר את השיא של פליקס זמדגס מאוסטרליה מאז ספטמבר 2009. השיא נשבר בנובמבר 2019 על ידי פליקס זמדגס, ולאחר מכן בשנת 2021 על ידי רויהאנג שו מסין.
ב-11 ביוני 2023 שבר את שיא העולם בפתרון קובייה הונגרית כאשר קבע תוצאה של 3.134 שניות.
במהלך הקריירה שלו הוא זכה ב-297 תארים באירועים שונים.
שיאיו העולמים כיום

השיאים מעודכנים נכון ל-24 ביולי 2023
3X3X3 פתירה בודדת - 3.13 שניות
4X4X4 פתירה בודדת - 16.79 שניות
4X4X4 ממוצע - 19.38 שניות
5X5X5 פתירה בודדת - 33.02 שניות
5X5X5 ממוצע - 36.46 שניות
6X6X6 פתירה בודדת - 59.74 שניות
6X6X6 ממוצע - 1:08.56 שניות
7X7X7 פתירה בודדת - 1:35.35 שניות
7X7X7 ממוצע - 1:42.12 שניות
3X3X3 פתירה ביד אחת - 6.20 שניות
הערות שוליים

↑  על פי נתוני איגוד הקובייה העולמי
↑  Fastest Rubik's cube 3x3 WR (3.13) sec WORLD RECORD, נבדק ב-2023-07-24
↑  WR (16.79) Rubik's Cube 4x4 single, נבדק ב-2023-07-24
↑  WR 4x4 Rubik's Cube (19.38) Average World Record (Quietest WR), נבדק ב-2023-07-24
↑  World Record 5x5 Single (33.02) Rubik's Cube, נבדק ב-2023-07-24
↑  WR (36.46) 5x5 Rubik's Average Western Champs 2023, נבדק ב-2023-07-24
↑  World Record 6x6 Single (59.74) Rubik's Cube, נבדק ב-2023-07-24
↑  זמנים: 1:11.79, 1:03.71, 1:10.18
1 2  NEW World Record 7x7 Single (1:35.68) Rubik's Cube (1:42.12) Average, נבדק ב-2023-07-24
↑  (6.20) Rubik's Cube OH 3x3 World Record Single, נבדק ב-2023-07-24
מרחצאות הוויז

| --- | --- |

 מידע כללי
 סוג:  בית חולים 
 מיקום:  הוויז 
 מדינה:  הונגריה 
 קואורדינטות:  46°47′26″N 17°11′04″E﻿ / ﻿46.790688888889°N 17.184380555556°E﻿ / 46.790688888889; 17.184380555556
 www.heviz.hu
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מרחצאות הוויז(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מרחצאות הוויז
 
צילום אווירי של אתר המרחצאות הוויז והאגם הסמוך
מרחצאות הוויז (בהונגרית: Hévíz Spa) הוא אתר הספא מהגדולים בהונגריה. הוא ממוקם סמוך לעיר הוויז שבמחוז זאלה בדרום-מערב הונגריה, סמוך לאגם הוויז (אנ'), שנחשב לאגם התרמי השני בגודלו בעולם, והגדול ביותר המתאים לשחייה, כשהחום בו מגיע לכ-38 מעלות צלזיוס בקיץ, וגם בחורף לא יורד חומו מ-20 מעלות. נמל התעופה הוויז-בלטון (אנ') נמצא כ-12 קילומטר משם.
במרחצאות יש ריכוז גפרית גבוה, ומרגישים את ריח הגפרית במקום.
היסטוריה

סגולות הריפוי במעיינות הוויז, המסייעות בין היתר לחולים עם מחלות ראומטיות שונות, היו ידועים כבר בתקופה הרומית הקדומה. מטבעות שנמצאו באגם בתחילת שנות ה-80 תומכים בהשערה זו. תגליות מתקופת נדידת העמים מצביעות על כך שגם האוכלוסייה הגרמנית והסלאבית המהגרת השתמשה באגם. מקורות כתובים המאזכרים את המקום, ישנם כבר משנת 1328. במאה ה-16 בתקופת ההאימפריה העות'מאנית הם שרפו את ההתיישבות הסמוכה לאגם כי לא העבירו להם מסים.
בשנת 1769 בעקבות מאמר שנכתב על ידי ד"ר פרנץ סלאבי, רופא מחוז זאלה, על סגולות הריפוי במעיינות, פורסם המקום לציבור. בתקופה זו האגם וסביבתו היו רכוש משפחת פסטטיקס (מאמצע המאה ה-18), והם החלו בפיתוח הספא במקום. בין השנים 1795–1797 נבנה בית מרחץ תרמי מעץ, על גבי מצוף מעל הזרם. לאחר מותו של הרוזן פסטטיקס, בשנת-1819 הופסק הפיתוח במקום. ב-1 במרץ 1858, גיורגי פסטטיקה החלה בבניית אתר רחצה המתאים לתיירים. הספא שנבנה אז דומה למראהו כיום.
ב-1905, ונסל ריישל, בעל מבשלת בירה מקסטהיי, חכר את המקום בחוזה למשך 35 שנה. ריישל שיפץ את האתר, ובנה בו בית מלון, ומסעדות ושיפץ את מבני בית המרחץ, השיפוץ הסתיים בשנת 1911. מספר המבקרים גדל באופן משמעותי, ורופאים רבים הגיעו למקום לצורך פרוצדורות טיפול שונות. ריישל נשאר כבעלי המקום עד 1940, ואלו היו השנים המשגשגות ביותר של ספא הוויז.
בין השנים 1944–1946 שימשו המבנים כבית חולים, תחילה על ידי הגרמנים ולאחר מכן על ידי הצבא הסובייטי, ובשנת 1948 הספא עבר לבעלות מדינת הונגריה. ה"מרחצאות הרפואיים הממלכתיים - הוויז", הוקמו על ידי משרד הבריאות ב-1 בינואר 1952. מספר התיירים במקום הלך וגדל, וציוד בית החולים "בית החולים לראומטיזם סנט אנדרו", והטיפולים בו עברו מודרניזציה. ב-3 במרץ 1986 נשרפו המבנים המרכזיים של המרחץ, וב-1 בספטמבר 1989 הושלם שיקום החלקים שנשרפו.
כיום

שיפוץ נוסף של הפארק והמבנים הושלם בין השנים 2000 ו-2002. כיום שטח הספא ובית החולים הוא 620 דונם.
במקום הייתה תיירות רוסית רבה, ובעקבות מגפת הקורונה ובהמשך - מלחמת אוקראינה–רוסיה, נתמעטו מאד התיירים במקום, והופסקו פרויקטים של בנייה שונים.
ב-2023, בעיתון דיילי מירור הבריטי, הוגדר המקום כאחד משבעת אתרי הספא הטובים בעולם.
הערות שוליים

1 2 3  הספא התרמי הטוב ביותר באירופה, מהלגונה הכחולה האייקונית של איסלנד ועד למרחצאות של בודפשט בעיתון דיילי מירור הבריטי, 11בינואר 2023 (באנגלית)
1 2 3 4 5  בארכיון הדיגיטלי הלאומי של הונגריה (באנגלית)
1 2  היסטוריה של הוויז (בהונגרית)
↑  Hévíz - Sétarepülés Zalakaros, Zalakaros repülőtér, ‏25 בינואר 2018
1 2 3 4  מעיירת ספא לעיירת רפאים (באנגלית)
↑  אתר בית החולים (בהונגרית)
|  בודפשט  |
| --- | --- | --- |
| אתרים עיקריים | בניין הפרלמנט ההונגרי • בזיליקת אישטוון הקדוש • גבעת הטירה • ארמון בודה • ארמון שנדור • האי מרגיט • המוזיאון הלאומי של הונגריה • מוזיאון האמנויות היפות • מוזיאון הטכנולוגיה והתחבורה ההונגרי • ארמון גרשם • בית האופרה • כנסיית מתיאש • באסטיון הדייגים • פסל החירות • בית הקפה אבזיה • בית הקפה היפני • היכל האמנות (בודפשט) • טירת ויידהוניאד • אנדרטת המילניום • אוסף הטקסטיל של גולדברגר • תיאטרון האופרטה של בודפשט • תיאטרון ארקל • קפה ז'רבו • מסעדת גונדל • מרתף מתיאש • התיאטרון הלאומי (בודפשט) • גן החיות והבוטני (בודפשט) • אקווינקום |  |
| גשרי בודפשט | גשר מגיירי • גשר ארפאד • גשר מרגיט • גשר השלשלאות • גשר אליזבת • גשר החירות • גשר פטפי • גשר ראקוצי •  גשר הרכבת המחבר (הדרומי) • גשר הרכבת המחבר (הצפוני) |  |
| בתי כנסת ואתרים יהודיים | בית הכנסת הגדול של בודפשט • בית הכנסת ברחוב קזינצי • בית הכנסת רומבך • גטו בודפשט • בית הכנסת של ראקושפלוטה • בית הכנסת ברחוב פאווה • בית הכנסת בדרך פרנקל לאו • בית הכנסת בכיכר טלקי • בית הכנסת של אובודה • בית הכנסת של רחוב וישגראדי • בית הכנסת בדרך דוז'ה ג'רג' • בית הכנסת בבודהוואר • בית הכנסת באויפשט • בית הכנסת של פשטארז'בט • בית הכנסת של קבאניה • בית הכנסת של כיכר בתלן • המוזיאון והארכיון היהודי-הונגרי • המרכז לזיכרון ותיעוד השואה • בית הזכוכית (בודפשט) • בית המדרש לרבנים  בבודפשט • נעליים על הדנובה • בית כנסת בית שלום (בודפשט) • |  |
| בתי קברות יהודים | בית הקברות היהודי ברחוב קוזמה • בית הקברות היהודי ברחוב שלגוטאריאני • בית הקברות היהודי ברקושקרסטור • בית הקברות היהודי פרקשרט • בית הקברות היהודי ברחוב גראנאטוש • בית הקברות היהודי ברחוב צ'רס • בית הקברות היהודי של אובודה • בית הקברות היהודי של בודה • בית הקברות היהודי של ראקושליגט |  |
| תחבורה | כביש הטבעת • קלטי פאייאודבר • ניוגטי פאייאודבר • דלי פאייאודבר • הרכבת התחתית של בודפשט • נמל התעופה הבין-לאומי בודפשט פרנץ ליסט • רכבת הילדים של בודפשט • רכבת גלגלי שיניים (בודפשט) • שדרת הטבעת הונגריה • השדרה הקטנה (בודפשט) • השדרה הגדולה (בודפשט) • הרכבת הפרברית של בודפשט |  |
| כיכרות | כיכר בלאהה לואיזה • אוקטוגון (בודפשט) • כיכר הגיבורים • כיכר ניוגטי • כיכר דיאק פרנץ • כיכר החירות בבודפשט • כיכר ורשמארטי |  |
| ספא (מרחצאות) | ספא סנט לוקאץ' • ספא גלרט • ספא דגאי • מרחצאות פלטינוס • ספא סצ'ני • מרחצאות הוויז |  |
| אחר | בודה (עיר) • פשט (הונגריה) • אובודה • אויפשט • דנובה • הפארק העירוני • פארק ממנטו • נפליגט • אוניברסיטת אטווש לוראנד • שדרות אנדראשי • יהדות הונגריה • השוק המרכזי של בודפשט • רחוב ואצי • אוניברסיטת בודפשט לטכנולוגיה ולכלכלה • אוניברסיטת מוהולי-נאג' לאמנות ועיצוב • היכל האמנות (בודפשט) |  |
קווין מקהייל

| --- | --- |

קווין מקהייל, 2012
 לידה:  19 בדצמבר 1957 (בן 66) היבינג שבמינסוטה
 עמדה:  פאוור פורוורד
 גובה:  2.09 מטרים
 מספר:  32
 מכללה:  אוניברסיטת מינסוטה
 דראפט:  בחירה מספר 3, 1980 בוסטון סלטיקס
 היכל התהילה:  נבחר בשנת 1999
 קבוצות כשחקן
 1980–1993:  בוסטון סלטיקס
 הישגים כשחקן
 3 אליפויות NBA‏ (1981, 1984, 1986)   7 בחירות למשחק האולסטאר (1984, 1986–1991)   בחירה לחמישיית העונה הראשונה (1987)   3 בחירות לחמישיית ההגנה הראשונה (1986–1988)   3 בחירות לחמישיית ההגנה השנייה (1983, 1989, 1990)   פעמיים השחקן השישי של העונה (1984, 1985)   חמישיית הרוקיז הראשונה (1981)   אחד מ-50 השחקנים הגדולים בתולדות ה-NBA
 קבוצות כמאמן
 2005   2008–2009   2011–2015:  מינסוטה טימברוולבס   מינסוטה טימברוולבס   יוסטון רוקטס
 קבוצות כג'נרל מנג'ר
 1995–2008:  מינסוטה טימברוולבס
קווין מקהייל בגמר ה-NBA‏ 1986
קווין אדוארד מקהייל (באנגלית: Kevin Edward McHale; נולד ב-19 בדצמבר 1957) הוא כדורסלן עבר אמריקאי ששיחק במשך 13 עונות בקבוצת בוסטון סלטיקס מליגת ה-NBA וזכה עימה בשלוש אליפויות. מקהייל היווה את אחת הצלעות בשלישייה המפורסמת של הסלטיקס בשנות ה-80, יחד עם לארי בירד ורוברט פאריש, הוא נודע כשחקן קשוח שהצטיין בשני צידי המגרש. ב-1996 נבחר לאחד מ-50 השחקנים הגדולים בתולדות ה-NBA, לרגל ציון 50 השנה שחלפו מאז הקמת הליגה. לאחר פרישתו ממשחק פעיל, מונה מקהייל לסגן הנשיא של קבוצת מינסוטה טימברוולבס, תפקיד בו כיהן עד יוני 2009. אימן את קבוצת יוסטון רוקטס בשנים 2011–2015.
נעוריו והקריירה במכללות

מקהייל נולד בעיירה היבינג שבצפון מינסוטה, שיחק בתיכון המקומי אותו הוביל עד גמר אליפות התיכונים דרג ב' של המדינה, ונבחר לשחקן השנה במינסוטה ב-1976. בין השנים 1976 ל-1980 שיחק עבור קבוצת הכדורסל של אוניברסיטת מינסוטה, בה רשם ממוצעים של 15.2 נקודות ו-8.5 ריבאונדים למשחק. נכון לסוף 2008 מקהייל עדיין מדורג במקום השני בכל הזמנים בכמות הנקודות והריבאונדים מבין שחקני האוניברסיטה.
מקהייל היה חבר סגל נבחרת ארצות הברית שזכתה במדליות זהב באוניברסיאדת מקסיקו סיטי ובמשחקים הפאן-אמריקאיים שהתקיימו ב-1979.
קריירה כמנהל ומאמן

לאחר פרישתו הצטרף מקהייל למינסוטה טימברוולבס, בתחילה כפרשן של משחקי הקבוצה בטלוויזיה וכעוזר מיוחד, ובהמשך מונה לתפקיד עוזר המנכ"ל. ב-1995 מונה לסגן הנשיא האחראי על הצד המקצועי, תפקיד בו כיהן עד אשר פוטר מתפקידיו במועדון ביוני 2009.
עם כניסתו לתפקידו החדש מינה את פליפ סונדרס, עמיתו לשעבר באוניברסיטת מינסוטה, למאמן הקבוצה. ב-1995 בחר מקהייל בדראפט את שחקן התיכונים הכשרוני קווין גארנט שהפך לסמל הקבוצה ב-12 העונות הבאות. לאחר שנחשף כי הטימברוולבס הגיעו להסכם חשאי עם ג'ו סמית' על מנת לעקוף את מגבלת תקרת השכר של הליגה, שלל דייוויד סטרן, הקומישינר של ה-NBA, שלוש מחמש בחירות הדראפט הבאות של מינסוטה בסיבוב הראשון, קנס את הקבוצה בסכום של 3.5 מיליון דולר וביטל את חוזהו של סמית', צעדים שפגעו משמעותית ביכולת התחרות של הקבוצה.
במחצית עונת המשחקים של 2004-05 פוטר סונדרס ממשרת המאמן ומקהייל מילא את מקומו עד לסיום העונה. מינסוטה סיימה עם מאזן של 38-44 והחמיצה את הפלייאוף לראשונה מזה 8 שנים. לקראת עונת 2005-06 מונה דוויט קייסי למאמן אך גם הוא פוטר לאחר עונה גרועה שהסתיימה במאזן 49-33, ומחצית עונה מאוזנת ב-2006-07.
אחד הצעדים המשמעותיים ביותר שביצע מקהייל בתקופת כהונתו היה העסקה שחתם לפני עונת 2007-08 עם קבוצתו לשעבר בוסטון סלטיקס, במסגרתה הועבר כוכב הטימברוולבס קווין גארנט לסלטיקס בתמורה לחמישה שחקנים ושתי בחירות דראפט עתידיות. גארנט זכה עם בוסטון באליפות ב-2008 וכן בתואר שחקן ההגנה של העונה בעוד מינסוטה סיימה עם מאזן גרוע מאוד של 22 ניצחונות ו-66 הפסדים.
בדצמבר 2008 החליף מקהייל את מאמן מינסוטה המפוטר רנדי וויטמן, מאזנו של מקהייל כמאמן היה 38 ניצחונות לעומת 105 הפסדים וחוזהו לא חודש לעונת 2009–2010.
קריירה כמנהל ומאמן > יוסטון רוקטס

לאחר ששימש במשך עונה אחת כפרשן בערוץ הספורט "TNT" ובערוץ ה-NBA, מונה מקהייל ביוני 2011 למאמן יוסטון רוקטס, בחוזה ל-4 שנים, במקומו של ריק אדלמן. בעונתו הראשונה כמאמן הקבוצה היא לא העפילה לפלייאוף לאחר שסיימה במאזן של 34 ניצחונות ו-32 הפסדים. בשתי העונות לאחר מכן סיימה במאזן 37-45 ו-28-54, העפילה לפלייאוף אך הפסידה בסיבוב הראשון. בעונת 2014/2015 סיימה הקבוצה במאזן 26-56 והפסידה בסדרת הגמר של אזור המערב לגולדן סטייט ווריורס 4-1.
הוא פוטר בנובמבר 2015 לאחר רצף הפסדים בפתיחת העונה.
חייו הפרטיים

ב-30 ביוני 1982 התחתן עם אשתו לין, לזוג נולדו חמישה ילדים. בנובמבר 2012 לקח מקהייל פסק זמן מאימון יוסטון כדי להיות עם בתו סאשה, שחלתה בזאבת ונפטרה בהמשך החודש.
סטטיסטיקות הקריירה

| --- | --- |
: = זכה באליפות ה-NBA בעונה זו
מודגש: = שיא קריירה
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים ל-3 | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1980/1981 | בוסטון | 82 | 1 | 20.1 | 0.533 | 0.000 | 0.679 | 4.4 | 0.7 | 0.3 | 1.8 | 10.0 |
| 1981/1982 | בוסטון | 82 | 33 | 28.4 | 0.531 | 0.000 | 0.754 | 6.8 | 1.1 | 0.4 | 2.3 | 13.6 |
| 1982/1983 | בוסטון | 82 | 13 | 28.6 | 0.541 | 0.000 | 0.717 | 6.7 | 1.3 | 0.4 | 2.3 | 14.1 |
| 1983/1984 | בוסטון | 82 | 10 | 31.4 | 0.556 | 0.333 | 0.765 | 7.4 | 1.3 | 0.3 | 1.5 | 18.4 |
| 1984/1985 | בוסטון | 79 | 31 | 33.6 | 0.570 | 0.000 | 0.760 | 9.0 | 1.8 | 0.4 | 1.5 | 19.8 |
| 1985/1986 | בוסטון | 68 | 62 | 35.3 | 0.574 | 0.000 | 0.776 | 8.1 | 2.7 | 0.4 | 2.8 | 21.3 |
| 1986/1987 | בוסטון | 77 | 77 | 39.7 | 0.604 | 0.000 | 0.836 | 9.9 | 2.6 | 0.5 | 2.2 | 26.1 |
| 1987/1988 | בוסטון | 64 | 63 | 37.3 | 0.604 | 0.000 | 0.797 | 8.4 | 2.7 | 0.4 | 1.4 | 22.6 |
| 1988/1989 | בוסטון | 78 | 74 | 36.9 | 0.546 | 0.000 | 0.818 | 8.2 | 2.2 | 0.3 | 1.2 | 22.5 |
| 1989/1990 | בוסטון | 82 | 25 | 33.2 | 0.549 | 0.333 | 0.893 | 8.3 | 2.1 | 0.4 | 1.9 | 20.9 |
| 1990/1991 | בוסטון | 68 | 10 | 30.4 | 0.553 | 0.405 | 0.829 | 7.1 | 1.9 | 0.4 | 2.1 | 18.4 |
| 1991/1992 | בוסטון | 56 | 1 | 25.0 | 0.509 | 0.000 | 0.822 | 5.9 | 1.5 | 0.2 | 1.1 | 13.9 |
| 1992/1993 | בוסטון | 71 | 0 | 23.3 | 0.459 | 0.111 | 0.841 | 5.0 | 1.0 | 0.2 | 0.8 | 10.7 |

| קריירה |  | 971 | 400 | 31.0 | 0.554 | 0.261 | 0.798 | 7.3 | 1.7 | 0.4 | 1.7 | 17.9 |
| אולסטאר |  | 7 | 0 | 17.9 | 0.500 | 0.500 | 0.857 | 5.3 | 1.1 | 0.1 | 1.7 | 8.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים ל-3 | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1980/1981 | בוסטון | 17 | 0 | 17.4 | 0.540 | 0.000 | 0.639 | 3.5 | 0.8 | 0.2 | 1.5 | 8.5 |
| 1981/1982 | בוסטון | 12 | 0 | 28.7 | 0.575 | 0.000 | 0.755 | 7.1 | 0.9 | 0.4 | 2.3 | 16.2 |
| 1982/1983 | בוסטון | 7 | 1 | 25.3 | 0.548 | 0.000 | 0.556 | 6.0 | 0.7 | 0.4 | 1.0 | 11.1 |
| 1983/1984 | בוסטון | 23 | 0 | 30.5 | 0.504 | 0.000 | 0.777 | 6.2 | 1.2 | 0.1 | 1.5 | 14.8 |
| 1984/1985 | בוסטון | 21 | 21 | 39.9 | 0.568 | 0.000 | 0.807 | 9.9 | 1.5 | 0.6 | 2.2 | 22.1 |
| 1985/1986 | בוסטון | 18 | 18 | 39.7 | 0.579 | 0.000 | 0.794 | 8.6 | 2.7 | 0.4 | 2.4 | 24.9 |
| 1986/1987 | בוסטון | 21 | 19 | 39.4 | 0.584 | 0.000 | 0.762 | 9.2 | 1.9 | 0.3 | 1.4 | 21.1 |
| 1987/1988 | בוסטון | 17 | 17 | 42.1 | 0.603 | 1.000 | 0.839 | 8.0 | 2.4 | 0.4 | 1.8 | 25.4 |
| 1988/1989 | בוסטון | 3 | 3 | 38.3 | 0.488 | 0.000 | 0.739 | 8.0 | 3.0 | 0.3 | 0.7 | 19.0 |
| 1989/1990 | בוסטון | 5 | 5 | 38.4 | 0.609 | 0.333 | 0.862 | 7.8 | 2.6 | 0.4 | 2.0 | 22.0 |
| 1990/1991 | בוסטון | 11 | 1 | 34.2 | 0.527 | 0.545 | 0.825 | 3.5 | 1.8 | 0.5 | 1.3 | 20.7 |
| 1991/1992 | בוסטון | 10 | 0 | 30.6 | 0.516 | 0.000 | 0.795 | 7.1 | 1.3 | 0.5 | 0.5 | 16.5 |
| 1992/1993 | בוסטון | 4 | 0 | 28.3 | 0.582 | 0.000 | 0.857 | 7.1 | 0.8 | 0.5 | 1.8 | 19.0 |

| קריירה |  | 169 | 85 | 33.8 | 0.561 | 0.381 | 0.788 | 7.4 | 1.6 | 0.4 | 1.7 | 18.8 |
הערות שוליים

↑  ערן סורוקה, בתו של קווין מקהייל הלכה לעולמה, באתר nrg‏, 25 בנובמבר 2012
| --- | --- |
בקרת זהויות :  GND: 1283358611  ISNI: 0000 0003 7329 8170  LCCN: n93097424  VIAF: 43518901   WorldCat (עם VIAF): 43518901